Թմբկաբերդ, Թմբուկ, Թմոք, Թմոգվի, Թմուկ, միջնադարեան դղեակ Մեծ Հայքի Գուգարք նահանգի Վերին Ջաւախք գաւառում, Կուր գետի ձախ ափին: Բերդը գտնւում էր երեք բարձրադիր բլուրների վրայ եւ ունէր մօտ 150 մ երկարութիւն եւ 30 մ լայնք՝ շրջապատ պարիսպ եւ երեք բլրի վրայ առանձին կառուցուած աշտարակ: Այստեղ էր Թմբուկ գիւղը, որի գերեզմանատանը կան հայերէն արձանագրութիւններով բազմաթիւ տապանաքարեր եւ խաչարձաններ, խաչքարերից մեկի վրայ նշուած է ՊԿԶ (1417 թ.): Բերդը հետագայում աւերուել է: Գիւղը այսօր էլ գտնւում է իր տեղում: